**ODGOVORI NA ZAHTJEVE ZA DODATNIM INFORMACIJAMA, OBJAŠNJENJIMA I IZMJENAMA U VEZI S NATJEČAJNOM DOKUMENTACIJOM**

**Predmet nabave:** Izrada i tisak promidžbenih materijala u 2025. godini

**Evidencijski broj nabave:** 001/25

**1.**

**Pitanje:**

Poštovani,

ljubazno Vas molim pojašnjenje stavke 2.6. iz Troškovnika Poziva za dostavu ponudu " Izrada i tisak promidžbenih materijala u 2025. godini".

U troškovniku je navedeno: "Tisak brošure dimenzija 100 x 220 mm, dopušteno odstupanje ±10%, na premaznom papiru (tzv. "kundstruck" papir) težine minimalno 350 g/m2, obostrano u boji (CMYK). Obračun po komadu tiskane brošure."

Pitanje: koliko stranica ima ova brošura? Budući da za nju nije navedno da je potrebna i grafička priprema, da li pripremu šalje naručitelj?

Također, naveden je papir od 350 g/m2 što je preporučljivo za letke i/ili brošure manjeg opsega ( npr, do 4 str.).

**Odgovor:**

U konkretnom slučaju radi se o brošurama do 4 stranice, dok je vizualno rješenje izrađeno od strane treće osobe. U pravilu se radi o raznim brošurama edukativnog tipa čije vizuale nam dostavlja otočno komunalno društvo, a mi ih onda prosljeđujemo na ispis gospodarskom subjektu s kojim smo sklopili ugovor o nabavi za pružanje usluga iz predmetnog postupka. Tako izrađene brošure dostavljaju se građanima kao privitak računima, rješenjima i slično.

**2.**

**Pitanje:**

Poštovani,

Molimo pojašnjenje roka isporuke stavaka iz troškovnika.

U pozivu za dostavu ponude kaže se:

Odabrani ponuditelj će realizirati predmet nabave u opsegu i rokovima utvrđenima od strane Naručitelja, temeljem naloga za izvršenje izdanog usmenim ili pisanim putem (telefonski, dopisom, putem elektronske pošte i sl.).Vrijeme odaziva na nalog za izvršenje iznosi **najviše 48 (četrdeset osam) sati od izdavanja istog.**

Iz ovoga ne možemo zaključiti da li je rok za isporuku 48 sati ili postoje neki drugi rokovi. Ako postoje drugi rokovi trebali bi znati koji su to.

Također nas zanima kako je uopće moguće slati ponude elektroničkim putem nakon isteka roka za dostavu ponuda. Rok isteka bi trebao vrijediti za sve jednako.

Koliko dugo se nakon isteka roka ponuda može poslati elektroničkim putem a da bude prihvaćena, tj. valjana, jer se u točki 18 poziva kaže da ponude pristigle nakon isteka roka neće biti prihvaćene.

**Odgovor:**

Natječajnom dokumentacijom definiran je **rok odaziva na nalog za izvršenje**, koji iznosi **najviše 48 (četrdeset osam) sati od izdavanja istog.** Dakle, pružatelj usluge dužan je započeti s realizacijom pojedinačnog naloga odnosno posla najkasnije 48 sati od izdavanja naloga. Što se tiče rokova isporuke, isti će biti definirani nalogom za izvršenje te nisu fiksni, već ih Naručitelj definira ovisno o prirodi i obuhvatu pojedinačnog posla (termin do kojeg su mu materijali ili vizuali potrebni, broj potrebnih primjeraka i sl.) te inputu od strane pružatelja usluge.

Nastavno na pitanje vezano za rok i način dostave ponuda, točkom 15. Poziva definirano je da se **ponude dostavljaju isključivo u zatvorenoj omotnici** do krajnjeg roka za dostavu naznačenog u točki 18. Poziva (2. svibnja 2025. do 13:00). Ponude koje se dostavljaju u digitalnom obliku služe **isključivo svrhu u vođenja evidencije odnosno evidentiranja ponuda** u informacijskom sustavu uredskog poslovanja („ePisarnici“) Naručitelja, te se **ne smatraju zaprimljenim ponudama**, već su u tom smislu relevantne isključivo ponude zaprimljene u fizičkom obliku, odnosno u zatvorenoj omotnici. Uzimajući navedeno u obzir, a sa svrhom zaštite ponuditelja (izbjegavanja situacije u kojoj bi Naručitelj imao uvid u dostavljene ponude prije njihova otvaranja), preporuča se ponuditeljima da svoje ponude u digitalnom obliku dostave po isteku roka za dostavu ponuda.